text: দিল্লিতে ভয়াবহ আগুন, নিয়ন্ত্রণে ২২ ইউনিট - মাইনিং সিটি
  12 Apr 2021 - 09:25:49 am। লগিন
  দিল্লিতে ভয়াবহ আগুন, নিয়ন্ত্রণে ২২ ইউনিট
  Published on Tuesday, December 24, 2019 at 11:52 am 78 Views
  এমসি ডেস্কঃ ভারতের রাজধানী দিল্লির নারেলা শিল্পাঞ্চলে দুটি কারখানায় ভয়াবহ অগ্নিকাণ্ডের ঘটনা ঘটেছে। আজ মঙ্গলবার সকালে লাগা এ আগুন নিয়ন্ত্রণে ফায়ার সার্ভিসের ২২টি ইউনিট কাজ করছে।ভারতীয় গণমাধ্যম জানিয়েছে, কারখানার মধ্যে বেশ কয়েকজন আটকা পড়ার আশঙ্কা করা হচ্ছে। তবে এখন পর্যন্ত হতাহতের সংখ্যা জানা যায়নি।
  স্থানীয় পুলিশ জানায়, অগ্নিকাণ্ডের খবর পাওয়ার পরই আশপাশের দমকল বাহিনীর ২২টি ইউনিট ঘটনাস্থলে পৌঁছে আগুন নেভাতে কাজ শুরু করে। আগুন নিয়ন্ত্রণে আসার পর উদ্ধার অভিযান পরিচালনা করা হবে। এ ঘটনায় বেশ কয়েকজনের হতাহত এবং ব্যাপক ক্ষয়ক্ষতির আশঙ্কা করা হচ্ছে।
  এর আগে রোববার মধ্যরাতে দিল্লির উত্তর-পশ্চিমের একটি কাপড়ের গুদামে অগ্নিকাণ্ডের ঘটনা ঘটে। তাতে ৯ জন নিহত ও আরো ১০ জনের বেশি অগ্নিদগ্ধ হয়। এছাড়াও চলতি শীত মৌসুমে ভারতের বিভন্ন স্থানে বড় ধরনের বেশ কয়েকটি অগ্নিকাণ্ডের ঘটনা ঘটেছে। এতে হতাহতের সংখ্যা ও ক্ষয়ক্ষতির পরিমাণও কম নয়।